**Obavijest o testiranju kandidata prijavljenih na Oglas za prijam u državnu službu u Općinsko državno odvjetništvo u Gospiću za radno mjesto administrativnog referenta - državnoodvjetničkog zapisničara - 1 izvršitelj/ica, na određeno vrijeme.**

                   REPUBLIKA HRVATSKA

OPĆINSKO DRŽAVNO ODVJETNIŠTVO U GOSPIĆU

P-20/2023-17

Gospić, 3. srpnja 2023.

            Na temelju čl. 4. Uredbe o raspisivanju i provedbi javnog natječaja i internog oglasa u državnoj službi (Narodne novine broj 78/17, 89/19, dalje: Uredba), te sukladno oglasu broj: P-20/2023-14 od 20. lipnja 2023., objavljenom na web stranicama Državnog odvjetništva Republike Hrvatske, Ministarstva pravosuđa i uprave i Hrvatskog zavoda za zapošljavanje 20. lipnja 2023., za prijam u državnu službu na određeno vrijeme radi zamjene duže vrijeme odsutne službenice do njezina povratka na rad u Općinsko državno odvjetništvo u Gospiću na radno mjesto administrativnog referenta – zapisničara - 1 izvršitelj/ica, oglašava se sljedeća

OBAVIJEST

I. Testiranje kandidata za radno mjesto administrativnog referenta – zapisničara - 1 izvršitelj/ica održati će se u prostorijama Općinskog državnog odvjetništva u Gospiću, Trg Alojzija Stepinca 3, Gospić.

dana 12. srpnja 2023. (srijeda) u 09,00 sati.

II. Testiranju mogu pristupiti samo osobe koje se smatraju kandidatima sukladno članku 10. Uredbe.

III. Testiranju mogu pristupiti oni kandidati koji pravovremeno dođu u zakazani dan i vrijeme iz točke I. ove obavijesti te dokažu svoj identitet važećom identifikacijskom ispravom.

Za vrijeme pisanog dijela testiranja kandidatima nije dozvoljeno napuštati prostoriju u kojoj se obavlja testiranje, razgovarati s ostalim kandidatima, koristiti se zakonima, drugom literaturom i bilješkama te koristiti mobitel ili druga komunikacijska sredstva.

Zbog povrede navedenih pravila kandidat će biti udaljen s provjere znanja, dok postignuti rezultat Komisija za provedbu oglasa (dalje: Komisija) neće priznati niti ocijeniti.

IV. Nakon provedbe pisanog dijela testiranja, na razgovor s Komisijom pristupiti će oni kandidati koji su zadovoljili na provjeri znanja, sposobnosti i vještina u pisanom dijelu testiranja, a sve sukladno članku 13. Uredbe.

Raspored održavanja razgovora s Komisijom bit će utvrđen po završetku pisanog dijela testiranja, o čemu će kandidati biti obaviješteni.

Razgovor s Komisijom bit će proveden i vrednovan sukladno članku 14. Uredbe.

V. Kandidat koji nije pristupio testiranju više se ne smatra kandidatom u postupku.

VI. Sadržaj i način testiranja kandidata za radno mjesto administrativnog referenta - zapisničara te pravni izvori za pripremu kandidata za testiranje objavljeni su na web stranici Ministarstva pravosuđa i uprave, www.mpu.gov.hr i web stranici Državnog odvjetništva Republike Hrvatske, www.dorh.hr istovremeno s objavom oglasa.

VII. Izabranom kandidatu/kandidatkinji dostavlja se obavijest o izboru, a radi dostave uvjerenja o zdravstvenoj sposobnosti za obavljanje poslova radnog mjesta i uvjerenja nadležnog suda da se protiv njega/nje ne vodi kazneni postupak.

VIII. Za najboljeg kandidata/kandidatkinju Općinsko državno odvjetništvo u Gospiću, sukladno odredbi članka 122. st. 3. Zakona o državnom odvjetništvu (Narodne novine broj 67/18, 21/22), podnosi zahtjev za provedbu temeljne sigurnosne provjere nadležnoj sigurnosno-obavještajnoj agenciji. Sigurnosna provjera provodi se sukladno zakonu kojim se uređuje provođenje sigurnosnih provjera.

IX. Nakon dostave navedenih uvjerenja te rezultata provjere, čelnik tijela donosi rješenje o prijmu u državnu službu na određeno vrijeme izabranog kandidata/kandidatkinje, koje se dostavljaju kandidatima javnom objavom na web stranicama Ministarstva pravosuđa i uprave Republike Hrvatske i Državnog odvjetništva Republike Hrvatske.

                                                                          KOMISIJA ZA PROVEDBU OGLASA